钦定古今图书集成/理学汇编/文学典/第043卷 > 袁跃
## 钦定古今图书集成/理学汇编/文学典/第043卷 > 袁跃

按《魏书文苑传》，“跃字景腾，陈郡人，尚书翻弟也。博学
儁才，性不矫俗，笃于交友。翻每谓人曰：‘跃可谓我家
千里驹也。释褐司空行参军，历位尚书都兵郎中，加
员外散骑常侍。将立明堂，跃乃上议，当时称其博洽。
蠕蠕主阿那瓌亡破来奔，朝廷矜之，送复其国。既而
每使朝贡，辞旨颇不尽礼。跃为朝臣书与瓌，陈以祸’”
福，言辞甚美。后迁车骑将军。太傅清河王怿文学，雅
为怿所爱赏，怿之文表，多出于跃。卒，赠冠军将军、吏
部郎中。所制文集行于世。无子，兄翻以子聿修继。
聿修字叔德，七岁遭丧，居处礼若成人。九岁，州辟主
簿。性沈深，有鉴识，清靖寡欲，与物无竞。姨夫尚书崔
休深所知赏。年十八，领本州中正，兼尚书度支郎中。
齐受禅，除太子庶子。以本官行博陵太守。